પાટણ શહેરમાં છેલ્લા ૧૩પ વર્ષથી ભગવાન જગન્નાથની રથયાત્રા ભવ્યાતી ભવ્ય રીતે નીકળે છે અને આ રથયાત્રામાં પાટણ શહેર સહિત આસપાસના પંથકના લોકો મોટી સંખ્યામાં દર્શનાર્થે ઉમટી પડે છે ત્યારે રથયાત્રામાં કોઈપણ પ્રકારનો અનિચ્છનીય પ્રકારનો બનાવ ન બને અને રથયાત્રા શાંતિમય માહોલમાં સંપન્ન થાય તે માટે પાટણ જીલ્લા કલેક્ટરના અધ્યક્ષ સ્થાને જગદીશ મંદિર ખાતે વહીવટી તંત્ર અને પોલીસ તંત્રના અધિકારીઓ સાથેની મહત્વની બેઠક યોજીને રથયાત્રાની સમીક્ષા કરી જીલ્લા કલેક્ટર આનંદ પટેલે નગરપાલિકાના અધિકારીઓને માર્ગ દર્શન આપતા જણાવ્યું હતું કે દેશની ત્રીજા નંબરની રથયાત્રા પાટણમાંથી નીકળે છે તે જીલ્લા માટે ગૌરવની બાબત છે અને રથયાત્રામાં જેટલી ક્ષતીઓ હોય તેનો શક્ય બને ત્યાં સુધી ઉકેલ લાવવાનો પ્રયત્ન તંત્ર દ્વારા કરવામાં આવી રહ્યો છે.